# Konfiguracija

Ova stranica opisuje što možeš promijeniti u konfiguraciji aplikacije.

Ovisno o platformi, u sučelju aplikacije se konfiguracija zove Osobitosti ili Postavke.

Tema

  Postavi svijetlu ili tamnu temu ili neka Denaro slijedi temu tvog sustava. Za primjenu promjene teme u Windows sustavu zahtijeva ponovno pokretanje aplikacije.

Standardna boja transakcija

  Standardna boja prilikom dodavanja nove transakcije s jedinstvenom bojom. Mijenjanje boje neće utjecati na postojeće transakcije, čak i ako koriste prethodno odabranu standardnu boju.

Standardna boja transfera

  Standardna boja za transakcije stvorene pomoću transfera. Mijenjanje boje neće utjecati na postojeće transakcije.

Standardna boja grupa

  Standardna boja prilikom dodavanja nove grupe. Koristi se i za „negrupirane” grupe.

Boja žiro računa

  Boja za označavanje računa vrste žiro račun u popisu nedavnih računa.

Boja štednog računa

  Boja za označavanje računa vrste štedni račun u popisu nedavnih računa.

Boja poslovnog računa

  Boja za označavanje računa vrste poslovni račun u popisu nedavnih računa.

Koristi brojke jezika

  Da li umjesto arapskih brojki koristiti brojke tvog tvoje jezičnog područja. Na primjer, ako je ova postavka deaktivirana, umjesto 012 će se koristiti ٠١٢ za jezična područja koja koriste istočnoarapske brojeve.

Umetni decimalni znak

  Odredi tipke za umetanje decimalnog znaka jezičnog područja u polju iznosa: točka na numeričkoj tipkovnici, bilo koja točka i zarez ili ništa. Ako decimalni znak već postoji u polju onda se on neće umetnuti.

Mapa sigurnosnih kopija u CSV formatu

  Mapa u kojoj će se tvoji podaci automatski izvesti u CSV datoteku nakon svake promjene. Ova funkcija ne radi za račune koji su zaštićeni lozinkom jer CSV datoteke ne mogu biti zaštićene lozinkom.